લાંબા સમયથી મૌન ધારણ કરીને બેઠેલા સુંદરવનના રાજા શેરસિંહે આખરે મૌન તોડ્યું. સિંહાસન પરથી ઊભા થઈને રાજા બોલ્યા, "શાંત થાઓ મિત્રો, શાંત થાઓ..., હું ક્યારની મૌન બેઠો છું એનો એ અર્થ નથી કે મને તમારી કોઈ ચિંતા નથી ! હું તો બસ એ જ વિચારમાં ડૂબ્યો હતો કે, આ સંકટમાંથી આપણા પ્રાણપ્યારા સુંદરવનને બચાવવું કેવી રીતે. ગહન ચિંતન અને મનોમંથનના અંતે મને ઉપાય મળી ગયો છે. મિત્રો, હવે તમે બધાં ચિંતા છોડો અને મારી વાત ધ્યાનથી સાંભળો.